stanford-oval/wikipedia huggingface dataset:
สายฉีดชำระ

สายฉีดชำระ หรือ ที่ฉีดชำระ (อังกฤษ: bidet shower, bidet spray, bidet sprayer, bum gun, or health faucet) เป็นหัวฉีดแบบลั่นไกด้วยมือ รูปลักษณะคล้ายกับหัวฉีดของอ่างล้าง ใช้พ่นละอองน้ำชำระล้างทวารหนักหรือทวารเบาของบุคคลหลังจากถ่ายอุจจาระหรือปัสสาวะแล้ว มักติดประจำอยู่กับฝาหรือกำแพงห้องทางขวามือของชักโครก โดยมีสายยางเชื่อมต่อท่อประปาและก๊อกน้ำซึ่งจะปล่อยน้ำมากักไว้ในถังพนักชักโครก จัดเป็นแหล่งจ่ายน้ำที่อำนวยความสะดวกให้แก่ผู้นิยมใช้น้ำชำระล้างทวารหนักมากกว่าจะใช้วิธีอื่น
สายฉีดชำระได้เข้ามาแทนแหล่งจ่ายน้ำแบบดั้งเดิม เช่น อ่างล้างก้น หม้อทองแดง ปี๊บกับเหยือก เพราะมีสุขอนามัยมากกว่าและใช้พื้นที่ติดตั้งน้อยกว่า ฝักบัวดังกล่าวนิยมใช้กันในประเทศฟินแลนด์ ประเทศซึ่งใช้ภาษาโรแมนซ์ ประเทศอาหรับ และประเทศอื่น ๆ ซึ่งมีพื้นเพเป็นมุสลิม ส่วนในประเทศอินเดียนั้นมักติดตั้งไว้กับส้วมแบบตะวันตก ขณะที่ในประเทศไทยติดตั้งไว้สำหรับส้วมทั้งแบบตะวันตกและแบบนั่งยอง ๆ มุ่งหมายให้ใช้สอยทำนองเดียวกับที่ปรากฏในส้วมวอชเลตของญี่ปุ่น
สายฉีดชำระชนิดทั่วไป
รายละเอียดสายฉีดชำระ
สายฉีดชำระชนิดที่ใช้กันในประเทศฟินแลนด์
สายพานเพลาลูกเบี้ยว

ช่างกำลังติดตั้งสายพานเพลาลูกเบี้ยว
โซ่เพลาลูกเบี้ยว (ติดตั้งอยู่รอบเฟืองลูกเบี้ยวทรงกลมสองตัว)
ในเครื่องยนต์ลูกสูบ  สายพานเพลาลูกเบี้ยว (อังกฤษ: timing belt), โซ่เพลาลูกเบี้ยว (timing chain) หรือ ชุดเฟืองเพลาลูกเบี้ยว (timing gear) ได้รับการนำมาใช้เพื่อให้การหมุนของเพลาข้อเหวี่ยงและเพลาลูกเบี้ยวมีความสัมพันธ์กัน เพื่อให้วาล์วของเครื่องยนต์เปิดและปิดในเวลาที่ถูกต้องและสัมพันธ์กับตำแหน่งของลูกสูบ
สาคู (ไม้ล้มลุก)

สำหรับความหมายอื่น ดูที่ สาคู
| สาคู |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Marantaceae
สกุล:: Maranta
สปีชีส์:: M.  arundinacea
ชื่อทวินาม
Maranta arundinacea L.

สาคู (อังกฤษ: Arrowroot, obedience plant, Bermuda arrowroot, araru, ararao;ชื่อวิทยาศาสตร์: Maranta arundinacea)เป็นพืชล้มลุกพบในป่าฝนเขตร้อน และใช้ปลูกเพื่อนำแป้งจากเหง้ามาใช้ประโยชน์
ประวัติ

การศึกษาทางด้านโบราณคดีในทวีปอเมริกาแสดงหลักฐานว่ามีการปลูกสาคูเมื่อเกือบ 7,000 ปีที่แล้ว โดยชื่อเรียกของสาคูในภาษาอังกฤษ araru อาจจะมาจาก aru-aru (อาหารของอาหาร) ในภาษาของชาวอาราวักในแถบทะเลแคริบเบียนซึ่งเป็นพื้นที่ที่ปลูกพืชชนิดนี้  นอกจากนั้น อาจได้มาจากการใช้ต้นสาคูรักษาแผลที่ถูกธนู
การทำอาหาร

แป้งจากต้นสาคูใช้ทำอาหารเช่นบิสกิต พุดดิง เยลลี่ เค้ก ซอส เส้นก๋วยเตี๋ยวในอาหารเวียดนามและเกาหลี ในสมัยวิกตอเรีย นำแป้งชนิดนี้มาต้มใช้เป็นอาหารให้เด็กและคนที่ต้องจำกัดอาหาร  นอกจากนั้น ใช้ในไอศกรีมที่ทำรับประทานเองเพื่อให้น้ำแข็งละลายช้า ใส่ในซอสเพื่อช่วยให้ข้น โดยเฉพาะซอสจากผลไม้ แต่ไม่ทำให้ซอสหนืดหรือแข็งแบบเดียวกับแป้งข้าวโพด แป้งจากต้นสาคูไม่มีกลูเตน องค์ประกอบส่วนใหญ่เป็นคาร์โบไฮเดรต มีโปรตีนน้อย จึงเหมาะที่จะใช้ทดแทนแป้งสาลีในการทำเบเกอรี่
แป้งจากต้นสาคูจะแข็งที่อุณหภูมิต่ำกว่าแป้งข้าวโพด ไม่อ่อนตัวเมื่อผสมกับส่วนผสมที่เป็นกรด แต่ผสมเข้ากับนมได้ไม่ดี จึงควรผสมแป้งชนิดนี้กับส่วนผสมที่เย็นก่อนแล้วจึงใส่ส่วนผสมที่ร้อน ถ้าให้ความร้อนมากเกินไป แป้งจะเสียคุณสมบัติการแข็งตัว
แหล่งข้อมูลอื่น

Maranta Image[ลิงก์เสีย]
arrowroot paper
คัสตาร์ดกับบิสกิตสาคู
สายการบินเช่าเหมาลำ

สายการบินเช่าเหมาลำ (อังกฤษ: charter airline หรือ air charter) เป็นสายการบินที่ให้บริการเช่าเหมาลำโดยเฉพาะ ไม่มีการบินแบบประจำ บางสายการบินจัดที่นั่งแบบมีแต่ชั้นประหยัด คล้ายสายการบินต้นทุนต่ำ บางสายการบินมีที่นั่งชั้นธุรกิจ และ/หรือ ชั้นหนึ่งเพิ่มมาด้วย หรืออาจมีเครื่องบินขนาดเล็ก (ขนาดเครื่องบินส่วนตัว) ให้บริการเช่าเหมาลำ ซึ่งเหมาะสำหรับผู้โดยสารจำนวนน้อย และ/หรือ สนามบินที่มีรันเวย์ขนาดเล็กหรือสั้น
สายการบินโดยทั่วไปบางรายอาจมีบริการเช่าเหมาลำด้วยเช่นกัน โดยอาจต้องเป็นไปตามเงื่อนไขที่สายการบินกำหนด เช่น
ต้องเป็นเวลาที่มีเครื่องบินว่างจากเที่ยวบินปกติ
การบริการผู้โดยสารอาจต้องไม่แตกต่างไปจากเที่ยวบินปกติ หรือในกรณีสายการบินที่โดยปกติจำหน่ายอาหารบนเครื่องบินแยกกันกับตั๋วเครื่องบิน (เช่น สายการบินต้นทุนต่ำ) เที่ยวบินเหมาลำอาจมีการบริการอาหารผู้โดยสาร (ขึ้นอยู่กับข้อตกลงการเช่า) โดยอาหารอาจต้องตรงกับที่มีอยู่ในรายการอาหารตามปกติของสายการบิน
อาจต้องเป็นเส้นทางการบินเส้นทางเดียวกันกับที่มีการบินเที่ยวบินปกติ หรือเส้นทางที่ทั้งต้นทางและปลายทางมีบุคลากรของสายการบินประจำการอยู่ เพื่อความสะดวกในการบริการหรือในการแก้ไขปัญหาหากเครื่องบินมีปัญหาขัดข้อง เป็นต้น
สามเจ้าผู้พรอง

เจ้าหลวงเสือก่าฟ้า ปฐมกษัตริย์อาหม ผู้วางรากฐานตำแหน่งขุนนางผู้พรอง
สามเจ้าผู้พรอง (พรอง แปลว่า "ปกครอง") เป็นตำแหน่งขุนนางชั้นผู้ใหญ่ของอาณาจักรอาหม มีทั้งหมดสามตำแหน่งจึงเรียกกันว่า "สามเจ้าผู้พรอง" เรียงตามลำดับดังนี้
เจ้าพรองเมือง (อังกฤษ: Burhagohain) ปกครองดินแดนทางตอนบนของแม่น้ำทีเคาถึงเมืองซาดียา (Sadia)
เถ้าเมืองหลวง (อังกฤษ: Borgohain) ปกครองดินแดนทางตอนใต้ของแม่น้ำทีเคาจนถึงโกลีอาบอร์ (Koliabor)
เจ้าสึงหลวง (อังกฤษ: Barpatragohain) ปกครองตั้งแต่ทิวเขาทาฟารา (Dafara) แถบลุ่มน้ำพรหมบุตร และระหว่างเมืองเคเรลัวกับแม่น้ำปิจาลัว
ประวัติ

สามเจ้าผู้พรองจะผูกขาดอยู่แต่ในบุคคลตระกูลเดียวกันตามปกติตำแหน่งนี้สืบจากบิดาจนถึงบุตร แต่กษัตริย์ก็ทรงมีสิทธิที่จะเลือกสมาชิกคนหนึ่งคนใดในตระกูลนั้นแทนก็ได้หรืออาจจะปลดขุนนางออกก็ทรงทำได้ แต่เดิมเมื่อก่อตั้งอาณาจักรอาหมเจ้าหลวงเสือก่าฟ้าทรงสถาปนาตำแหน่งนายทหารชั้นผู้ใหญ่สองตำแหน่ง คือ เถ้าเมืองหลวง และเจ้าพรองเมือง แต่ในรัชสมัยของเจ้าฟ้าเสือห่มเมือง ได้แต่งตั้งตำแหน่ง เจ้าสึงหลวง ขึ้นอีกหนึ่งตำแหน่ง ซึ่งผู้ที่ได้รับตำแหน่งคนแรกก็คืออนุชาต่างชนนีของพระองค์เอง แต่ภายหลังตำแหน่งดังกล่าวตกไปอยู่กับบุคคลที่มิใช่ชาวอาหม
สามเจ้าผู้พรองแต่ละคนได้รับมอบชาวอาหมหลายครัวเรือนในอยู่ในการครอบครอง คนเหล่านี้ขึ้นตรงต่อเจ้าผู้พรองผู้เป็นนาย ขุนนางอื่นจะพิจารณาพิพากษาลงโทษไม่ได้ ตามคำบอกเล่าของ เดวิด สกอต เจ้าผู้พรองทั้งสามใช้จ่ายเงินสำหรับไพร่ (paiks) 10,000 คน เป็นจำนวนเงิน 90,000 รูปีต่อหนึ่งปี
อนึ่งชื่อตำแหน่ง เถ้าเมืองหลวง นั้น ใกล้เคียงกับตำแหน่ง "เถ้าหลวง" หรือ "เถ้าเมือง" ซึ่งเป็นตำแหน่งข้าราชการของอาณาจักรล้านนาในอดีต
สัญกรณ์บรา-เค็ท

ในกลศาสตร์ควอนตัม สัญกรณ์บรา-เค็ท (อังกฤษ: bra–ket notation) คือ สัญกรณ์พื้นฐานที่ใช้ในการอธิบายสถานะควอนตัม แทนด้วยสัญลักษณ์ angle bracket (" \langle ", และ " \rangle ") และ vertical bar (" \mid ") สัญกรณ์นี้สามารถแทนได้ทั้งเวกเตอร์และเมทริกซ์ ซึ่งถูกนำเสนอโดยพอล ดิแรก (Paul Dirac) ในปี 1939 และเป็นที่รู้จักกันในชื่อ สัญกรณ์ดิแรก (Dirac notation)
ในรูปผลคูณเชิงสเกลาร์ สามารถแสดงได้ดังนี้
ประกอบด้วยส่วนทางขวา  |\psi \rangle  เรียกว่า เวกเตอร์เค็ท (ket vector)
และส่วนทางด้านซ้าย  \langle \phi | เรียกว่า เวกเตอร์บรา (bra vector) ซึ่งเป็นสังยุคของจำนวนเชิงซ้อน (complex conjugate) ของเค็ท
สมบัติ

สัญกรณ์บรา-เค็ทถูกคิดค้นมาเพื่อความสะดวกในการแสดง state function หรือ state vector สามารถหาสมบัติบางประการ โดยกำหนดให้
c1 และ c2 แทน จำนวนเชิงซ้อนใด ๆ
c∗ แทน สังยุคของจำนวนเชิงซ้อน c
A แทน B แทน ตัวดำเนินการเชิงเส้นใด ๆ
สมบัติ > ความเป็นเชิงเส้น

เนื่องจากบรา เป็นฟังก์ชันเชิงเส้น (Linear functional)
จากนิยามการบวกและการคูณสเกลาร์ของฟังก์ชันเชิงเส้น
สมบัติ > สมบัติการเปลี่ยนหมู่

เป็นการแสดงความสัมพันธ์ระหว่างจำนวนเชิงซ้อน, บรา, เค็ท, ผลคูณภายใน (inner product), ผลคูณภายนอก (outer product) และตัวดำเนินการเชิงเส้น โดยสามารถเขียนในรูปสัญกรณ์บรา-เค็ทได้ดังนี้
สมบัติ > สังยุคเอร์มีเชียน

สังยุคเอร์มีเชียน (Hermitian conjugation) แทนด้วยสัญลักษณ์ † มีกฎต่าง ๆ ดังนี้
สังยุคเอร์มีเชียนของบรา คือ เค็ท
สังยุคเอร์มีเชียนของจำนวนเชิงซ้อน คือ สังยุคของจำนวนเชิงซ้อน
สังยุคเอร์มีเชียนของสังยุคเอร์มีเชียนใด ๆ คือ ตัวมันเอง ยกตัวอย่างเช่น :(x†)† = x
จากกฎต่าง ๆ สามารถแสดงสมบัติบางประการของสังยุคเอร์มีเชียนได้ดังนี้
เค็ท
\left(c_{1}|\psi _{1}\rangle +c_{2}|\psi _{2}\rangle \right)^{\dagger }=c_{1}^{*}\langle \psi _{1}|+c_{2}^{*}\langle \psi _{2}|~
ผลคูณภายใน (Inner products)
\langle \phi |\psi \rangle ^{*}=\langle \psi |\phi \rangle ~
( \langle \phi |\psi \rangle  เป็นสเกลาร์ ดังนั้น สังยุคเอร์มีเชียน ก็คือ สังยุคของจำนวนเชิงซ้อน  \langle \phi |\psi \rangle ^{*}={\overline {\langle \phi |\psi \rangle }})
เมทริกซ์
\langle \phi |A|\psi \rangle ^{*}=\langle \psi |A^{\dagger }|\phi \rangle
\langle \phi |A^{\dagger }B^{\dagger }|\psi \rangle ^{*}=\langle \psi |BA|\phi \rangle ~
ผลคูณภายนอก (Outer products)
\left((c_{1}|\phi _{1}\rangle \langle \psi _{1}|)+(c_{2}|\phi _{2}\rangle \langle \psi _{2}|)\right)^{\dagger }=(c_{1}^{*}|\psi _{1}\rangle \langle \phi _{1}|)+(c_{2}^{*}|\psi _{2}\rangle \langle \phi _{2}|)~
ตัวดำเนินการเชิงเส้น > ตัวดำเนินการเชิงเส้นที่กระทำต่อเค็ท

ตัวดำเนินการเชิงเส้น (linear operators) ที่กระทำต่อเค็ทและได้ผลเป็น เค็ท เราจะสามารถกล่าวได้ว่าตัวดำเนินการนั้นเป็น “เชิงเส้น” ได้ เมื่อตัวดำเนินการนั้นมีสมบัติที่แน่นอน กล่าวอีกนัยหนึ่งได้ว่า ถ้าให้  A เป็นตัวดำเนินการเชิงเส้นและ  |\psi \rangle  เป็นสถานะทางควอนตัมที่เรียกว่าเค็ท จะได้ว่า เมื่อ  A กระทำต่อ  |\psi \rangle  จะทำให้ได้  A|\psi \rangle  เป็นสถานะใหม่ขึ้นมา
ตัวดำเนินการเชิงเส้นถูกใช้อย่างมากในวิชากลศาสตร์ควอนตัม ใน Hilbert space ที่มีจำนวน  N มิติ สถานะ  |\psi \rangle  สามารถเขียนในรูปของคอลัมน์เวกเตอร์  N\times 1 มิติ ส่วนตัวดำเนินการ  A จะอยู่ในรูปเมริกซ์  N\times N มิติ โดยที่  A|\psi \rangle  สามารถคำนวณด้วยวิธีการคูณแบบเมทริกซ์
ตัวดำเนินการเชิงเส้น > ตัวดำเนินการเชิงเส้นที่กระทำต่อบรา

ตัวดำเนินการจะกระทำจากทางด้านขวาของบรา ถ้าให้  A เป็นตัวดำเนินการเชิงเส้นและ  \langle \psi | เป็นสถานะทางควอนตัมที่เรียกว่าบรา ซึ่ง  \langle \psi |A จะเป็นสถานะใหม่ที่ถูกนิยามตามสมการ
ใน Hilbert space ที่มีจำนวน N มิติ สถานะ  \langle \psi | สามารถเขียนในรูปของแถวเวกเตอร์  1\times N มิติ ส่วนตัวดำเนินการ  A จะอยู่ในรูปเมริกซ์  N\times N มิติ โดยที่  \langle \psi |A สามารถคำนวณด้วยวิธีการคูณแบบเมทริกซ์ และถ้าสถานะของเวกเตอร์อยู่ในรูปของสัญกรณ์บราและเค็ทจะเขียนได้เป็น
ผลที่ออกมาจะแสดงผลของปริมาณที่เรียกว่า ค่าคาดหวัง หรือค่าเฉลี่ย
ตัวดำเนินการเชิงเส้น > Outer products

วิธีที่จะนิยามตัวดำเนินการเชิงเส้นใน Hilbert space จะใช้ outer product โดยถ้าให้  \langle \psi | และ  |\psi \rangle  เป็นสถานะที่เรียกว่าบราและเค็ทตามลำดับ จะเขียน outer product เป็น  |\psi \rangle  \langle \psi | ซึ่งจะแสดงตัวดำเนินการที่เรียกว่า rank-one operator เป็นไปตามสมการ
สำหรับ vector space มิติจำกัดสามารถเขียนในรูปของการคูณแบบเมทริกซ์ได้ดังนี้
ซึ่ง outer product ของตัวดำเนินการจะได้ออกมาเป็นเมทริกซ์ N× N มิติ
สาธารณสุขมูลฐาน

การสาธารณสุขมูลฐาน (อังกฤษ: Primary health care) คือ การดูแลสุขภาพที่จำเป็นตั้งอยู่บนพื้นฐานของการปฏิบัติ โดยใช้เทคโนโลยี่ที่ถูกต้องตามหลักวิทยาศาสตร์ และเป็นที่ยอมรับทั่วไปในสังคม เพื่อเป็นหลักการทั่วไปใช้ในการดูแลสุขภาพส่วนบุคคล ครอบครัว และคนในชุมชน โดยผ่านการยอมรับของชุมชนและมีค่าใช้จ่ายในระดับที่ชุมชนยอมรับได้ ในทุกๆขั้นตอนของการพัฒนาต้องมีการยอมรับฟังความคิดเห็นของคนในกลุ่ม
ในอีกความหมายหนึ่ง สาธารณสุขมูลฐานคือ การดูแลสุขภาพ ในระบบสาธารณสุข รูปแบบหนึ่งที่มุ่งเน้น การจัดการทรัพยากรทางสุขภาพโดยใช้เงื่อนไขของชุมชนเป็นสำคัญ
ประวัติ

เมื่อประมาณปี พ.ศ. 2524 - พ.ศ. 2525 องค์การอนามัยโลกได้เสนอความคิดขึ้นมาว่า หากจะให้ประชากรทุกคนในโลกหรือประชากรในประเทศมีสุขภาพอนามัยที่ดีขึ้นแล้ว 
งานสาธารณสุขจะต้องได้รับการส่งเสริม ให้ชาวบ้านได้เข้ามามีส่วนร่วมในการดำเนินงาน ซึ่งในขณะนั้นก็ได้มีประเทศต่าง ๆ ได้เริ่มดำเนินการทำนองนี้แล้ว รวมทั้งประเทศไทยด้วย 
พร้อมกันนั้นประเทศสมาชิกขององค์การอนามัยโลกได้มีมติให้ถือว่า ปี ค.ศ. 2000 หรือ พ.ศ. 2543 เป็นเป้าหมายที่ประชากรทุกคนของประเทศสมาชิกจะมีสุขภาพอนามัยดีอย่างทั่วถึง 
ซึ่งประเทศสมาชิกทุกประเทศรวมทั้งประเทศไทย ได้ยอมรับเป้าหมายดำเนินงาน 
เมื่อเดือนกันยายน 2521 ได้มีการประชุมเรื่องการสาธารณสุขมูลฐานขึ้นที่เมืองอัลมาอตาประเทศรัสเซีย ที่ประชุมยอมรับหลักการว่า 
สาธารณสุขมูลฐาน เป็นกลวิธีที่เหมาะสมที่จะทำให้ประชากรทุกคนมีสุขภาพอนามัยดีอย่างทั่วถึงได้
สาบแร้งสาบกา

| สาบแร้งสาบกา |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Asterales
วงศ์:: Asteraceae
เผ่า:: Eupatorieae
สกุล:: Ageratum
สปีชีส์:: A.  conyzoides
ชื่อทวินาม
Ageratum conyzoides L. 1753

ชื่อพ้อง
  ชื่อพ้อง Ageratum album Hort.Berol. ex Hornem.  Ageratum arsenei B.L.Rob.  Ageratum brachystephanum Regel  Ageratum ciliare L.  Ageratum ciliare Lour.  Ageratum coeruleum Desf.  Ageratum cordifolium Roxb.  Ageratum hirsutum Lam.  Ageratum hirsutum Poir.  Ageratum humile Larran.  Ageratum humile Salisb.  Ageratum humile Larrañaga   Ageratum iltisii R.M.King & H.Rob.  Ageratum latifolium Cav.  Ageratum microcarpum (Benth. ex Benth.) Hemsl.  Ageratum muticum Griseb.  Ageratum obtusifolium Lam.  Ageratum odoratum Vilm.  Ageratum odoratum Bailly  Ageratum suffruticosum Regel  Cacalia mentrasto Vell. Conc.  Caelestina latifolia (Cav.) Benth. ex Oerst.  Caelestina microcarpa Benth. ex Oerst.  Caelestina suffruticosa Sweet  Carelia brachystephana (Regel) Kuntze  Carelia conyzoides (L.) Kuntze  Carelia mutica (Griseb.) Kuntze  Eupatorium conyzoides (L.) E. H. Krause  Eupatorium paleaceum Sessé & Moc.  Sparganophorus obtusifolius Lag.  
สาบแร้งสาบกา (อังกฤษ: Billygoat-weed, Chick weed, ชื่อวิทยาศาสตร์: Ageratum conyzoides) เป็นพืชในวงศ์ทานตะวัน (Asteraceae) มีถิ่นกำเนิดในทวีปอเมริกากลางและแคริบเบียน มักถูกจัดเป็นวัชพืช เป็นไม้ล้มลุกปีเดียว สูง 1-2 ฟุต ทั้งต้นมีขนปกคลุม มีกลิ่นเฉพาะตัว ใบออกเป็นใบเดี่ยวรูปมนรี ปลายแหลม โคนใบเว้าคล้ายรูปหัวใจ ขอบใบจักเป็นฟันเลื่อย เรียงตรงข้ามกันเป็นคู่ ๆ แต่ส่วนยอดจะเรียงสลับกัน ยาวประมาณ 2-5 นิ้ว ดอกออกเป็นช่อตรงส่วนยอดของต้น ช่อหนึ่งจะมีดอกขนาดเล็กประมาณ 6 มิลลิเมตร มีสีม่วงน้ำเงินหรือขาว ผลเป็นรูปเส้นตรงสีดำ ส่วนบนจะมีขนสั้นอยู่ 5 เส้น
สาบแร้งสาบกาเป็นพืชสมุนไพรที่มีสรรพคุณหลายอย่าง น้ำต้มจากใบดื่มแก้ไข้ ขับระดู รากแก้อาการปวดท้อง ใบตำพอกแผลสด แต่ไม่ควรใช้มากเพราะในสาบแร้งสาบกามีสารแอลคาลอยด์ที่ก่อให้เกิดมะเร็งตับ
ดูเพิ่ม

สาบเสือ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สาบแร้งสาบกา
ข้อมูลที่เกี่ยวข้องกับ Ageratum conyzoides ที่วิกิสปีชีส์
Ageratum conyzoides (Asteraceae)
สายสวนหลอดเลือดดำส่วนกลาง

| สายสวนหลอดเลือดดำส่วนกลาง Central venous catheter |
| --- | --- |
การแทรกแซง
แผนภาพแสดง non-tunneled central line ที่สอดเข้าไปใน subclavian vein ด้านขวา
MeSH: D002405
สายสวนหลอดเลือดดำส่วนกลาง (อังกฤษ: central venous catheter, central line, central venous line, central venous access catheter) เป็นอุปกรณ์ทางการแพทย์อย่างหนึ่งมีลักษณะเป็นหลอดสวน (catheter) ใส่เข้าไปยังหลอดเลือดดำใหญ่ อาจใส่ผ่านหลอดเลือดดำที่คอ หน้าอก ขาหนีบ หรือใส่ผ่านหลอดเลือดส่วนปลาย (PICC) ก็ได้ ใช้เพื่อให้ยาหรือสารน้ำที่ปกติไม่สามารถให้ทางปากหรือทางหลอดเลือดขนาดเล็กได้ ใช้เก็บเลือดส่งตรวจ และใช้วัดความดันเลือดดำส่วนกลางได้
สายอีสต์ลอนดอน

| สายอีสต์ลอนดอน |
| --- | --- |
บริติช เรล คลาส 378
ข้อมูลทั่วไป
สถานะ: เปิดให้บริการ
เจ้าของ: การคมนาคมลอนดอน
ที่ตั้ง: นครลอนดอนและปริมณฑล
ปลายทาง: Highbury & Islington Dalston Junction New Cross Clapham Junction Crystal Palace West Croydon
จำนวนสถานี: 23
การดำเนินงาน
รูปแบบ: รถไฟฟ้าชานเมือง
ระบบ: รถไฟเหนือดินลอนดอน
เส้นทาง: 3
ผู้ดำเนินงาน: รถไฟเหนือดินลอนดอน
ศูนย์ซ่อมบำรุง: New Cross Gate
ขบวนรถ: บริติช เรล คลาส 378
ประวัติ
เปิดเมื่อ: 27 เมษายน ค.ศ. 2010 23 พฤษภาคม ค.ศ. 2010 (เต็มรูปแบบ)
ข้อมูลทางเทคนิค
จำนวนทางวิ่ง: 2
รางกว้าง: 1,435 mm (4 ft 8 1⁄2 in) สแตนดาร์ดเกจ
ระบบจ่ายไฟ: 750 โวลต์ จ่ายไฟฟ้ารางที่สาม
สายอีสต์ลอนดอน (อังกฤษ: East London line) ในอดีตเคยเป็นสายหนึ่งใน 12 สายของรถไฟใต้ดินลอนดอน ซึ่งมีสีส้มในแผนที่ มันวิ่งผ่านจากเหนือจรดใต้ผ่านอีสต์เอนด์ และ บริเวณด็อคแลนด์ส ทั้งหมดใน เขต 2 แต่แล้วก็ปิดให้บริการลงในวันที่ 22 ธันวาคม พ.ศ. 2550 สำหรับงานก่อสร้างและรถเมล์ให้บริการแทนชั่วคราว
สายอีสต์ลอนดอนกำลังถูกขยายและเปลี่ยนแปลงสำหรับการใช้งานในฐานะ อีสต์ลอนดอนเรลเวย์ (อังกฤษ: East London Railway) และจากปี พ.ศ. 2553 จะเป็นส่วนหนึ่งของเครือข่ายรถไฟเหนือดินลอนดอนขององค์การคมนาคมสำหรับลอนดอน อังกฤษ: Transport for London/TfL) สายนี้จะเปลี่ยนจากสายสั้น ๆ เป็นเส้นทางสำคัญในการคมนาคม เนื่องจากสายจะถูกเปลี่ยนเป็นรถไฟที่เชื่อมต่อชานเมืองลอนดอน
สัมผัสรักจากฟากฟ้า

| --- | --- |
สัมผัสรักจากฟากฟ้า
ภาพปกดราม่าซีดี สัมผัสรักจากฟากฟ้า
目隠しの国
ชื่อภาษาอังกฤษ: Land of Blindfolded
แนว: โรแมนซ์, แฟนตาซี
มังงะ
เขียนโดย: ซากุระ สึคุบะ
สำนักพิมพ์:  ฮาคุเซนฉะ    บงกช
สัมผัสรักจากฟากฟ้า (ญี่ปุ่น: 目隠しの国; โรมาจิ: Mekakushi No Kuni) (อังกฤษ: Land of Blindfolded) เป็นการ์ตูนญี่ปุ่น ที่แต่งโดย ซากุระ สึคุบะ ลงตีพิมพ์ในนิตยสาร LaLa และ LaLa DX ของสำนักพิมพ์ฮาคุเซนฉะ ตั้งแต่ปี พ.ศ. 2542 ถึง พ.ศ. 2547 ส่วนฉบับรวมเล่ม มีความยาวทั้งหมด 9 เล่มจบ  สำหรับในประเทศไทย ได้ลิขสิทธิ์ตีพิมพ์และจัดจำหน่ายโดยสำนักพิมพ์บงกช นอกจากนี้ ในช่วงปี พ.ศ. 2544 ยังได้มีการผลิตเป็นดราม่าซีดีด้วย
เนื้อเรื่อง

โอซึกะ คานาเดะ เด็กสาวผู้มีพลังพิเศษบางอย่างแตกต่างจากคนทั่วไป คือ เมื่อไปสัมผัสถูกตัวใครเข้า เธอจะสามารถมองเห็น "อนาคต" ของคน ๆ นั้นได้ แต่เนื่องจากพลังยังไม่สมบูรณ์พอหรือไรไม่ทราบ ทำให้คานาเดะมองเห็น "อนาคต" ได้เป็นเพียงครั้งคราวเท่านั้น แต่ทุกครั้งที่มองเห็น หากเป็นอนาคตที่ไม่ดี หรือจะทำให้เจ้าของอนาคตนั้น ๆ เกิดความเดือดร้อน คานาเดะก็อดไม่ได้ที่จะต้องเข้าไปช่วยเปลี่ยนอนาคตที่ไม่ดีนั้นอยู่เสมอ แม้ว่าบางครั้งจะต้องถูกบางคนโมโหและต่อว่า หรือถูกมองด้วยสายตาแปลก ๆ จากคนรอบข้าง แต่คานาเดะก็ยินดี เป็นเพราะตัวเธอนั้นเชื่อว่า "อนาคต" เป็นสิ่งที่ยังมาไม่ถึง หากเปลี่ยนแปลง "ตอนนี้" ซะก่อน อนาคตก็จะต้องเปลี่ยนแปลงได้
ผิดกับ ไนโต อาโร่ เด็กหนุ่มผู้สามารถมองเห็น "อดีต" แต่ไม่สามารถทำอะไรได้ นอกจากมองดูเฉย ๆ เพราะ "อดีต" เป็นสิ่งที่เกิดขึ้นและผ่านพ้นมาแล้ว หลายครั้งที่ อาโร่ ต้องทนกับรู้สึกเจ็บปวดที่ไม่สามารถแก้ไขหรือทำอะไรกับ "อดีต" ได้ และ นามิกิ มาซาฮิโระ เด็กหนุ่มที่แม้จะสามารถมองเห็น "อนาคต" ได้เหมือนกับคานาเดะ ก็ไม่เคยคิดที่จะเข้าไปช่วยเหลือให้ใครรอดพ้นจากอนาคตที่ไม่ดี เพราะเหตุการณ์ที่เกิดขึ้นในอดีตกับตัวเขา ทำให้เขาคิดว่าการเข้าไปยุ่งเกี่ยวกับเรื่องเช่นนี้ของคนอื่น ไม่เคยให้ผลดีอะไรต่อตัวเอง แต่เมื่อได้มาพบกับ คานาเดะ ความรู้สึกของ อาโร่และนามิกิ ที่มีต่อพลังของตัวเองก็เริ่มเปลี่ยนแปลงไป
ดราม่าซีดี

ออกวางจำหน่ายเมื่อวันที่ 25 กรกฎาคม พ.ศ. 2544 โดย มารีน เอนเตอร์เทนเมนต์ ซึ่งจะมีเนื้อหาตรงกับในรวมเล่มฉบับที่ 1
ดราม่าซีดี > ผู้ให้เสียงตัวละคร

โอซึกะ คานาเดะ - ชิอินะ เฮคิรุ
ไนโต อาโร่ - เซกิ โทโมคาสึ
นามิกิ มาซาฮิโระ - อิชิดะ อากิระ
นากามูระ เอริ - มัตสึโมโตะ มิวะ
เอซาว่า - ไนโต เรียว
แม่ของอาโร่ - โยโกยามะ จิสะ
คาวามูระ ยูคิโกะ - ซูซูกิ มาฮิรุ
นักเรียนชาย - ทาเคโมโตะ เอจิ
เกร็ด

คำว่า เมะคะคุชิ (目隠し) จากชื่อเรื่อง เมะคะคุชิ โนะ คุนิ (目隠しの国) มีความหมายในภาษาญี่ปุ่นว่า "ผ้าปิดตา" ซึ่งผู้เขียนนำมาใช้เป็นเหมือนสิ่งเปรียบเทียบว่าคนทุกคนในโลก ล้วนมีขอบเขตของการมองเห็นอยู่ โดยมี "ผ้าปิดตา" ปิดตาไว้เพื่อให้ "มองเห็น" เฉพาะในสิ่งที่ควรจะมองเห็นเท่านั้น การที่คานาเดะ อาโร่ และนามิกิ สามารถมองเห็น "อนาคต" หรือ "อดีต" ซึ่งเป็นสิ่งที่คนทั่วไปไม่ควรจะมองเห็น ก็เพราะ "ผ้าปิดตา" ของพวกเขาได้เลื่อนหลุดลงมานั่นเอง
แหล่งข้อมูลอื่น

ข้อมูลเกี่ยวกับดราม่าซีดี@HAKUSENSHA เก็บถาวร 2007-01-06 ที่ เวย์แบ็กแมชชีน (ญี่ปุ่น)
ข้อมูลเกี่ยวกับดราม่าซีดี@MARINE ENTERTAINMENT เก็บถาวร 2007-09-27 ที่ เวย์แบ็กแมชชีน (ญี่ปุ่น)
สาบเสือที่ลำน้ำกษัตริย์

สาบเสือที่ลำน้ำกษัตริย์ (อังกฤษ: Tigress of King River) เป็นภาพยนตร์ของค่าย สหมงคลฟิล์มอินเตอร์เนชั่นแนล เป็นผลงานกำกับของ บัณฑิต ฤทธิ์ถกล เป็นเรื่องราวของ วิญญาณเสือร้ายที่มีแรงอาฆาตพยาบาทข้ามพบชาติ รวมไปถึงการตามหาคนรักที่กลับชาติมาเกิดไปพร้อมๆกัน
นักแสดง

ภาณุ สุวรรณโณ..วัน
ปรางทอง ชั่งธรรม..เนียน/เสือสมิง
สุนิสา บราวน์..จูเลีย
โจ  สก๊อต เช็พเพิร์ด..เบย์น
เรื่องย่อ

ปีเตอร์ เบย์น (รับบทโดย โจ สก็อต เช็พเพิร์ด) อดีตนายทหารอังกฤษจากเมืองมัณฑะเล ถูกเจ้าสัวหยาง พ่อค้าของป่าชาวจีนเมืองบางกอก จับได้ว่าเอาปืนชำรุดมาหลอกขาย จึงถูกบังคับให้ร่วมคณะ ไปกับพรานป่าของเจ้าสัวหยาง เพื่อล่าเสือด้วยปืนชำรุดเหล่านั้นให้ได้หรือไม่ก็ถูกเสือฆ่าตาย ขณะเดียวกัน วัน (ภาณุ สุวรรณโณ) ภิกษุหนุ่มอดีตพรานป่าก็ลาสิกขา เพราะถูกวิญญาณอาถรรพ์ของเสือร้ายตัวหนึ่ง คุกคามทุกๆ ครั้งที่เขาพยายามจะนั่งกรรมฐาน จนต้องลาสิกขาออกมาเพื่อตามล่าเสือ
วันและปีเตอร์ต่างเดินทาง สู่หมู่บ้านกลางดงลึกใกล้แดนพม่า และพบกับ จูเลีย (สุนิสสา บราวน์) พรานสาวลูกครึ่ง สายเลือดอเมริกัน-กะเหรี่ยง โดยไม่รู้ว่า ชะตากรรมกำลังพาเขาทั้งสาม ไปพบกับนางเสือร้ายตัวหนึ่ง ซึ่งพร้อมจะเอาชีวิตได้ทุกเมื่อ
วันเข้าร่วมกับปีเตอร์ จูเลียและพรานของเจ้าสัวหยาง ออกตามล่าช้างงายาวตัวหนึ่ง ซึ่งเชื่อกันว่ามี "เสือสมิง" ให้ความคุ้มครอง ทั้งหมดพลัดเข้าสู่อาณาจักรของช้างงายาว และนางเสือร้ายที่มีดวงวิญญาณของ เนียน (ปรางทอง ชั่งธรรม) หญิงสาวผู้ถูกฆ่าตายอย่างทารุณ ระหว่างสงครามลำน้ำกษัตริย์ เมื่อเกือบร้อยปีก่อนสิงอยู่ และได้เข้าถึงใจกลางป่าลำน้ำกษัตริย์ ซึ่งเต็มไปด้วยอาถรรพ์ลี้ลับ ก่อนที่ช้างจะถูกพวกพรานยิงบาดเจ็บ
ความอาฆาตของวิญญาณเนียน ซึ่งสิงอยู่ในร่างของเสือร้าย รุนแรงถึงขนาดแปลงร่างเป็นมนุษย์ ตามไปเล่นงานผู้คนในหมู่บ้านกลางป่า อันเป็นที่ตั้งสถานียิงสัตว์ของเจ้าสัวหยาง และเมื่อจวนตัว เนียน ก็อาศัยพลังจิตอันแก่กล้า เข้าครอบงำวันและพาวันจากไป
ปีเตอร์ และจูเลีย ตามไปช่วยวัน เมื่อวันคืนสติ เขาพยายามจะปลดปล่อยเนียน จากแรงอาฆาตของอดีต ขณะที่พวกพรานของเจ้าสัวหยาง มุ่งจะกำจัดเนียน และฆ่าช้างงางาม
ความโลภ ความอาฆาต และกรรมเก่าจากอดีตชาติ เข้ามาพัวพันระหว่างคนเหล่านั้น จนป่าลำน้ำกษัตริย์คาวคลุ้งไปด้วยเลือด และความตายอีกครั้ง...
ประโยคท้ายเรื่อง

เสือในภาพยนตร์เรื่องนี้ ได้รับการสนับสนุนและฝึกการแสดงโดย สวนเสือศรีราชา ภายใต้พระราชบัญญัติสงวนและคุ้มครองสัตว์ป่า ปี พ.ศ. 2535
สามเทพสุภา

สามเทพสุภา (อังกฤษ: Three Judges of Hades World) คือ 3 ผู้พิพากษาความดีชั่วของผู้ที่เสียชีวิตลงตามเทพปกรณัมของกรีก ประกอบไปด้วย ราดาแมนทีส (Radamanthys) มินอส (Minos, ภาษากรีก Μίνως) และไออาคอส (Aiacos, Aeacus ภาษากรีกแปลว่า ค้ำจุนโลก)
ราดาแมนทีสกับมินอส เป็นพี่น้องกัน ทั้งคู่เป็นบุตรของซุสและยูโรปา ทั้งคู่เมื่อยังมีชีวิตอยู่เป็นกษัตริย์ เมื่อตายลงจึงได้เป็นผู้พิพากษาในยมโลก ส่วน ไออาคอส เป็นบุตรของซุสกับอีคิดน่า แต่เดิมก็เป็นกษัตริย์เช่นกัน เป็นกษัตริย์ที่ทรงความยุติธรรม เมื่อตายลงจึงได้เป็นผู้พิพากษาเช่นเดียวกับราดาแมนทีสและมินอส โดยจะทำหน้าที่แตกต่างออกไป ราดาแมนทีส จะพิพากษาวิญญาณผู้ที่ตายจากภาคตะวันออก ไออาคอสจะพิพากษาวิญญาณชาวกรีกและเฝ้าประตูนรก ส่วนมินอส จะเป็นผู้พิจารณาความดีชั่วเป็นเบื้องต้น
ในการ์ตูน

มาซามิ คุรุมาดะ ผู้เขียนการ์ตูนเรื่องเซนต์เซย่าได้สร้างทั้ง 3 เป็นตัวละครสำคัญของเซนต์ เซย่า ภาคที่ 3 คือ ภาคฮาเดส โดยกำหนดให้ทั้ง 3 เป็น 3 ขุนพลผู้พิพากษาแห่งยมโลก (Three Generals of the Underworld) โดยที่ราดาแมนทีสสวมชุดเซอร์ฟริส (ชุดเกราะนรก) ไวเวิร์น มีนอส สวมชุดเซอร์ฟริสกริฟฟิน และไออาคอสสวมชุดเซอร์ฟริสการูด้า
ไวเวิร์น ราดาแมนทีส จบชีวิตลงที่โดนเจมินี่ คาน่อน ที่ถอดชุดเกราะ กอดกันสละชีวิตด้วยท่าไม้ตายแกแล็คเซี่ยน เอ็กโพรชั่น
กริฟฟิน มีนอส จบชีวิตลงโดยที่กระโดดตามซิกนัส เฮียวกะ ไปในห้วงอวกาศที่ผันแปรหลังกำแพงวิปโยค โดยที่ไม่ได้สวมชุดที่อาบเลือดเทพเจ้า ทำให้ร่างมลายหายไป
การูด้า ไออาคอส เป็นคนแรกที่จบชีวิตลงจากการประลองกับฟีนิกซ์ อิคคิ ที่นรกขุมที่ 5
แหล่งข้อมูลอื่น

Greek Mythology Link (Carlos Parada) - Aeacus
สามสาวชุลมุนวุ่นรัก

| สามสาวชุลมุนวุ่นรัก |
| --- | --- |
กำกับ: โดนัลด์ เพทรี
บทภาพยนตร์: เอมี โฮลเดน โจนส์ เพอร์รี ฮาวเซ แรนดี ฮาวเซ อัลเฟรด อูรี
เนื้อเรื่อง: เอมี โฮลเดน โจนส์
อำนวยการสร้าง: มาร์ค เลวินสัน สก็อตต์ โรเซนเฟลต์
นักแสดงนำ:   จูเลีย โรเบิตส์  แอนนาเบ็ธ กิช  ลิลี เทย์เลอร์  วินเซนต์ โดโนฟริโอ  วิลเลียม อาร์ โมเสส  อดัม สทอร์ค 
กำกับภาพ: Tim Suhrstedt
ตัดต่อ: ดอน โบรชู มาเรียน ร็อทแมน
ดนตรีประกอบ: เดวิด แม็คฮิวจ์
ผู้จัดจำหน่าย: เดอะ ซามูเอล โกลด์วิน
วันฉาย:   21 ตุลาคม ค.ศ. 1988 (1988-10-21) 
ความยาว: 104 นาที
ประเทศ: สหรัฐอเมริกา​
ภาษา: อังกฤษ​
ทุนสร้าง: 6 ล้านดอลลาร์สหรัฐ
ทำเงิน: 12.8 ล้านดอลลาร์สหรัฐ
สามสาวชุลมุนวุ่นรัก (อังกฤษ: Mystic Pizza​)​ เป็นภาพยนตร์แนวการก้าวผ่านวัยใน​ชีวิตวัยรุ่นของสหรัฐอเมริกา ในปี ค.ศ. 1988 กำกับการแสดงโดย โดนัลด์ เพทรี นำแสดงโดย จูเลีย โรเบิตส์, แอนนาเบ็ธ กิช และ ลิลี เทย์เลอร์
ภาพยนตร์เรื่องนี้ได้รับคำวิจารณ์ในแง่บวกจากนักวิจารณ์ โดยเฉพาะบทบาทของสามนักแสดงสาวที่เป็นตัวหลักของเรื่อง นอกจากนี้ยังเป็นการปรากฏตัวในภาพยนตร์เป็นครั้งแรกของ แม็ตต์ เดม่อน ​ที่ในขณะนั้นมีอายุ 17 ปี อย่างไรก็ตามภาพยนตร์เรื่องนี้ไม่มีการจัดจำหน่ายในประเทศไทยในช่วงเวลาดังกล่าว รวมถึงไม่มีการผลิตซ้ำในรูปแบบวิดีโอเทป, ดีวีดี​ หรือ บลูเรย์​ ในฉบับภาษาไทย​ อย่างไรก็ตามเมื่อ จูเลีย โรเบิตส์ โด่งดังในฮอลลีวูด​ ได้มีการนำภาพยนตร์เรื่องนี้กลับมาออกอากาศและเผยแพร่ในประเทศไทยผ่านทางสถานีโทรทัศน์ทรูวิชั่นส์​ ในชื่อภาษาไทยว่า ​สามสาวชุลมุนวุ่นรัก